
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 192
                                                           din 27 septembrie 2018
                                privind conferirea titlului de „Cetăţean de onoare al Municipiului Sighişoara”  
       domnului Adrian Ivanițchi
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 25.636/III/2/07.09.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere solicitarea domnului Luca Vasile, corespondent al cotidianului județean Cuvântul Liber, înregistrată la Municipiul Sighişoara cu nr. 19.803/10.07.2018, adresată Consiliului Local Sighişoara, cu propunerea acordării titlului de „Cetăţean de onoare al Municipiului Sighişoara” domnului Adrian Ivanițchi; 

Ţinând cont de dezbaterile din plenul ședinței ordinare a Consiliului Local Sighișoara din data de 30 august 2018, în urma cărora consilierii locali au fost de acord cu propunerea domnului Luca Vasile, precum și de inițiativa Primarului municipiului Sighișoara de a promova un proiect de hotărâre în acest sens, ca urmare a acestor dezbateri;

Luând în considerare prevederile Regulamentului pentru conferirea Titlului de “Cetăţean de onoare al Municipiului Sighişoara”; 
Având în vedere Raportul de specialitate cu nr. 25.637/III/2/07.09.2018 al Direcției Relaţii Publice și Comunicare, prin care se propune conferirea titlului de „Cetăţean de onoare al Municipiului Sighişoara” domnului Adrian Ivanițchi, îndeplinindu-se prevederile legale în acest sens; 
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36, alin. (8), art. 45, alin. (1) şi a art. 115, alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,


                                                 H O T Ă R Ă Ş T E:

Art. 1. Se aprobă conferirea titlului de „Cetăţean de onoare al Municipiului Sighişoara” domnului Adrian Ivanițchi pentru aportul adus la promovarea culturii sighișorene și pentru activitatea desfășurată în domeniul cultural, precum și pentru toate realizările sale în folosul comunității sighișorene.
Art. 2. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara şi Direcția Relaţii Publice și Comunicare din cadrul Municipiului Sighișoara.

Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Ștefănescu Constantin                         Contrasemnează/Avizat pentru legalitate

                    SECRETAR,



                     Bizo Anca

(Prezenta s-a adoptat cu 16 voturi ”pentru” și 2 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Direcția Relații Publice și Comunicare;
  1 ex. domnul Adrian Ivanițchi.
  9 ex.
  B.A. 

